BOLGARIJA od 8 do 13 maja 2018

**Na vzhodu Evrope, stisnjena med vrhove Balkana in Rodopov ter dolino mogočne Donave, leži Bolgarija, polna sijajnih kulturnih in naravnih spomenikov. Je dežela bogatih tradicij, prijaznih ljudi in odličnega vina ter kulinarike. Posebno doživetje je gotovo stik s Črnim morjem, kjer se bomo srečali s kozmopolitsko kulturo, ki so jo sooblikovali številni narodi...**

**DATUM: PO IZBIRI SKUPINE 2018 – 8 d0 13 maj**

**1.dan: LJUBLJANA – SOFIJA**

Odhod 7.5. ob 22.00 uri. Vožnja z udobnim turističnim avtobusom čez Srbijo do Bolgarije. Vožnja do samostana Rila, ki je med vsemi samostani v Bolgariji najpomembnejši. Postal je simbol bolgarske kulturne identitete ter bil v 18.in 19.stoletju središče narodnega prebujenja. Podpirali so ga številni bolgarski vladarji, njihove donacije pa se zrcalijo v slikovitih poslikavah in notranji opremi. Ogledali si bomo mogočno trinadstropno samostansko poslopje s srednjeveškim obrambnim stolpom ter glavno cerkev s prelepim ikonostasom. Vožnja v Sofijo do hotela. Namestitev, večerja in nočitev.

**2. dan: SOFIJA – VELIKO TARNOVO**

Po zajtrku sledi ogled mesta. Najprej panoramsko nato pa s sprehodom po mestu ogledamo znamenitosti: katedralo Aleksandra Nevskega, sv. Sofijo, Rusko cerkev, rotundo sv. Jurija, Univerzo, Predsedniško palačo, džamijo in sinagogo, spomenik ruskim vojakom … Vožnja se nadaljuje do mesta Veliko Tarnovo, ki velja za enega najlepših bolgarskih mest. Po prihodu sledi ogled nekdanje srednjeveške prestolnice in njenega starega mestnega jedra z mogočnim obzidjem Tsarevets, z ostanki samostana in cerkva ter sprehod po živahnem orientalskem jedru – stari čaršiji. Vožnja do hotela, nastanitev. Večerja. Nočitev.

**3.dan: VELIKO TARNOVO – KAZANLAK in DOLINA VRTNIC**

Po zajtrku potovanje v znano Dolino vrtnic in uživamo ob pogledih na polja cvetočih vrtnic, iz katerih v bližnjem Kazanlaku in okolici pridelajo eno najboljših rožnih olj na svetu, ki ga uporabljajo vsi svetovno pomembni proizvajalci dišav. S postopki destilacije in 300 letno tradicijo pridelave olja se bomo seznanili v Muzeju vrtnic Kazanlak (doplačilo vstopnina). Po obisku muzeja si bomo ogledali tudi slavne tračanske grobnice, ki so uvrščene na seznam Unesco. Nadaljujemo do ene izmed najbolj poznanih vinskih kleti v Bolgariji, kjer si bomo ogledali klet in degustirali vino s prigrizkom. Nadaljujemo do Plovdiva, nastanitev v hotelu. Večerja v restavraciji in folklorni program. Nočitev.

**4. dan: sobota PLOVDIV – NIŠ**

Po zajtrku si ogledamo nekdanjo prestolnico Bolgarije in prestolnico imperija Filipa Makedonskega - Plovdiva. Mesto je gosp. središče Trakije; zanimivo si bo ogledati: ostanke antičnega teatra, cerkev Sv. Konstantina, slavolok zmage, Filipov spomenik, ostanke antičnega stadiona, staro čaršijo, kjer se čudovita orientalska arhitektura prepleta s t.i. bolgarsko renesanso 19. stoletja… Po ogledu in času za osvežitev se odpeljemo v Srbijo do Niša. Nastanitev v hotelu. Večerja in nočitev.

**5.dan: NIŠ – HRVAŠKA – LJUBLJANA**

Zajtrk. V rojstnem mestu enega največjih rimskih cesarjev Konstantina Velikega si bomo pogledali enega najbolj poznanih spomenikov obdobja turške okupacije – Čele Kulo (vstopnina doplačilo). Utrdbo, v katero so so Turki po zmagi nad srbsko vojsko leta 1809 iz maščevanja in v opomin narodu vzidali 952 lobanj padlih srbskih vojakov. Po zanimivem ogledu čas za kavico in s krajšimi postanki povratek preko Hrvaške proti domu kamor prispemo v večernih urah.

**CENA: 330,00 EUR PO OSEBI PRI UDELEŽBI NAJMANJ 45 OSEB**

**CENA VKLJUČUJE: Prevoz z udobnim turističnim avtobusom, nastanitev v dvoposteljnih sobah v hotelu\*\*\*, 4x polpenzion, 1 x degustacija vina s prigrizkom, folklorni program, zunanji ogledi po programu, nezgodno zavarovanje, vodenje in organizacija potovanja**

**Doplačila po želji:** enoposteljna soba 80€ €, na izletu vstopnine pribl. 20 €

**Splošni pogoji so sestavni del programa!**